ประกาศกระทรวงแรงงาน
เรื่อง อัตราเงินสมทบ วิธีการเรียกเก็บเงินสมทบ ค่าจ้างขั้นต่ำและขั้นสูง
ที่ใช้เป็นฐานในการคํานวณเงินสมทบกองทุนพัฒนาฝีมือแรงงาน

อาศัยอํานาจตามความในมาตรา ๖ แห่งพระราชบัญญัติส่งเสริมการพัฒนาฝีมือแรงงาน พ.ศ. ๒๕๔๕ ซึ่งแก้ไขเพิ่มเติมโดยพระราชบัญญัติส่งเสริมการพัฒนาฝีมือแรงงาน (ฉบับที่ ๒) พ.ศ. ๒๕๕๗ และ มาตรา ๓๐ แห่งพระราชบัญญัติส่งเสริมการพัฒนาฝีมือแรงงาน พ.ศ. ๒๕๔๕ รัฐมนตรีว่าการกระทรวงแรงงาน โดยคําแนะนําของคณะกรรมการส่งเสริมการพัฒนาฝีมือแรงงานจึงออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศกระทรวงแรงงาน เรื่อง อัตราเงินสมทบ วิธีการเรียกเก็บ เงินสมทบ ค่าจ้างขั้นต่ําและขั้นสูงที่ใช้เป็นฐานในการคํานวณเงินสมทบกองทุนพัฒนาฝีมือแรงงาน”

ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกประกาศกระทรวงแรงงาน เรื่อง อัตราเงินสมทบ วิธีการเรียกเก็บเงินสมทบ ค่าจ้างขั้นต่ำและขั้นสูงที่ใช้เป็นฐานในการคํานวณเงินสมทบกองทุนพัฒนาฝีมือแรงงาน ลงวันที่ ๖ ตุลาคม พ.ศ. ๒๕๕๒

ข้อ ๔ ในประกาศนี้

“เงินสมทบ” หมายความว่า เงินที่ผู้ประกอบกิจการในประเภท ขนาดและท้องที่ที่รัฐมนตรี ประกาศกําหนด ส่งสมทบเข้ากองทุนพัฒนาฝีมือแรงงาน ในกรณีไม่จัดให้มีการฝึกอบรมฝีมือแรงงาน ให้แก่ลูกจ้างของตนหรือไม่มีลูกจ้างเข้ารับการทดสอบและผ่านการทดสอบมาตรฐานฝีมือแรงงานแห่งชาติ หรือไม่มีลูกจ้างผู้ผ่านการรับรองความรู้ความสามารถ หรือจัดให้มีการดําเนินการดังกล่าว อย่างใดอย่างหนึ่ง หรือรวมกันไม่ครบตามสัดส่วนที่กําหนด

“ปี” หมายความว่า ปีปฏิทิน

ข้อ ๕ ให้ผู้ประกอบกิจการที่ต้องส่งเงินสมทบเข้ากองทุนพัฒนาฝีมือแรงงานส่งเงินสมทบ
เข้ากองทุน ในอัตราร้อยละหนึ่งของค่าจ้างที่ผู้ประกอบกิจการจ่ายในปีสุดท้ายก่อนปีที่มีการส่งเงินสมทบ
ตามสัดส่วนลูกจ้าง ที่ไม่ได้จัดให้มีการฝึกอบรมฝีมือแรงงาน หรือไม่มีลูกจ้างเข้ารับการทดสอบและผ่านการทดสอบมาตรฐาน ฝีมือแรงงานแห่งชาติ หรือไม่มีลูกจ้างผู้ผ่านการรับรองความรู้ความสามารถ หรือจัดให้มี
การดําเนินการดังกล่าว อย่างใดอย่างหนึ่งหรือรวมกันไม่ครบตามสัดส่วนที่กําหนด โดยคิดจากค่าจ้างขั้นต่ำและขั้นสูงที่กําหนดไว้ ตามข้อ ๖

ข้อ ๖ ให้ค่าจ้างขั้นต่ำและขั้นสูงที่ใช้เป็นฐานในการคํานวณเงินสมทบเป็นอัตราเดียวกัน
เป็นจํานวนเดือนละเท่ากับค่าจ้างขั้นต่ำสุดตามกฎหมายว่าด้วยการคุ้มครองแรงงานคูณสามสิบ

ข้อ ๗ เงินสมทบให้คํานวณจากอัตราค่าจ้างขั้นต่ําและขั้นสูงตามที่รัฐมนตรีโดยคําแนะนํา
ของคณะกรรมการประกาศกําหนด คูณจํานวนลูกจ้างที่ไม่จัดให้มีการฝึกอบรมฝีมือแรงงานหรือไม่มีลูกจ้าง เข้ารับการทดสอบและผ่านการทดสอบมาตรฐานฝีมือแรงงานแห่งชาติ หรือไม่มีลูกจ้างผู้ผ่านการรับรอง ความรู้ความสามารถ หรือจัดให้มีการดําเนินการดังกล่าว อย่างใดอย่างหนึ่งหรือรวมกันไม่ครบ ตามสัดส่วน
ที่กําหนด คูณจํานวนเดือนที่มีหน้าที่ส่งเงินสมทบในแต่ละปี คูณอัตราเงินสมทบที่รัฐมนตรี ประกาศกําหนด

ข้อ ๘ ผู้ประกอบกิจการที่ต้องส่งเงินสมทบ จะต้องส่งเงินสมทบเข้ากองทุนเป็นรายปี
โดยยื่นแบบแสดงการส่งเงินสมทบตามที่อธิบดีกําหนดพร้อมส่งเงินสมทบ ภายในเดือนมีนาคมของปีถัดไป

ข้อ ๙ การยื่นแบบแสดงการส่งเงินสมทบตามข้อ ๘ กรณีสถานประกอบกิจการตั้งอยู่ใน กรุงเทพมหานคร ให้ยื่น ณ กรมพัฒนาฝีมือแรงงานหรือศูนย์พัฒนาฝีมือแรงงานกรุงเทพมหานคร

กรณีตั้งอยู่ในจังหวัดอื่น ให้ยื่น ณ หน่วยงานของกรมพัฒนาฝีมือแรงงานที่ตั้งอยู่ในจังหวัดนั้น

กรณีผู้ประกอบกิจการที่มีสาขาหรือมีลูกจ้างทํางานในท้องที่อื่นด้วย ให้นับรวมจํานวนลูกจ้าง ของสาขาทุกแห่งเข้าด้วยกัน และให้ยื่นแบบแสดงการส่งเงินสมทบรวมกัน ณ หน่วยงานของกรมพัฒนาฝีมือแรงงานที่สํานักงานใหญ่ตั้งอยู่ กรณีผู้ประกอบกิจการประสงค์จะขอยื่นแบบในท้องที่อื่นที่มีสาขาตั้งอยู่ ให้ยื่นคําขอความเห็นชอบ ต่อหน่วยงานของกรมพัฒนาฝีมือแรงงานในจังหวัดที่สํานักงานใหญ่ตั้งอยู่ก่อน

ประกาศ ณ วันที่ ๑ กรกฎาคม พ.ศ. ๒๕๕๘

พลเอก สุรศักดิ์ กาญจนรัตน์

รัฐมนตรีว่าการกระทรวงแรงงาน